Hannene bær seks svært karakteristiske ornamentale strålignende praktfjær med svarte ovale dusker i tuppene og en ring av halsfjær med kontrastfarge som kan spres ut som ei kappe eller en prestekragelignende krans. I tillegg har de flekker med sterke eller iriserende farger i struperegionen og pannen. Hannenes paringsdans er nærmest ballerinalignende, der de hopper fra fot til fot og kaster hodet fra side til side. Hannene er polygame og tar ikke del i avkommets oppvekst.